Projektas

LIETUVOS RESPUBLIKOS

DARBO KODEKSO NR. XII-2603 131 STRAIPSNIO PAKEITIMO IR KODEKSO PAPILDYMO 1371 STRAIPSNIu

ĮSTATYMAS

2022 m. d. Nr.

Vilnius

1 straipsnis. 131 straipsnio pakeitimas

Papildyti 131 straipsnio 1 dalį 7 punktu:

„7) sveikatos gerinimo.“

2 straipsnis. Įstatymo papildymas 1371 straipsniu

Papildyti Įstatymą 1371 straipsniu:

„ 1371 straipsnis. Sveikatos gerinimo atostogos

1. Sveikatos gerinimo atostogos – laisvas nuo darbo laikas, suteikiamas darbuotojui jo prašymu sveikatai gerinti. Už sveikatos gerinimo atostogas darbuotojams mokamas vidutinis darbo užmokestis. Sveikatos gerinimo atostogos darbdavio nustatyta tvarka gali būti suteikiamos ir prašymo pateikimo dieną, jeigu prašymas pateikiamas ne vėliau kaip likus vienai valandai iki darbo pradžios.

2. Darbuotojams per metus suteikiamos 3 dienų sveikatos gerinimo atostogos.

3. Teisė pasinaudoti dalimi sveikatos gerinimo atostogų atsiranda darbuotojui, kuris nepertraukiamai dirba 3 mėnesius.

4. Teisė pasinaudoti visomis ar likusia nepanaudota per metus sukauptų sveikatos gerinimo atostogų dalimi prarandama praėjus kalendoriniams metams nuo darbo santykių pradžios.

5. Sveikatos gerinimo atostogų pakeisti pinigine kompensacija draudžiama. Už nepanaudotas sveikatos gerinimo atostogas kompensacija nemokama.“

3 straipsnis. Įstatymo įsigaliojimas ir įgyvendinimas

1. Šis įstatymas, išskyrus šio straipsnio 2 dalį, įsigalioja 2023 m. sausio 1 d.

2. Lietuvos Respublikos Vyriausybė iki 2022 m. gruodžio 31 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo narys	Linas Jonauskas